OzLabs/hebrew-wiki-articles huggingface dataset:
תבניות מט

מספר תבניות מט מתרחשות במשחקי שחמט לעיתים קרובות, או שיש בהן עניין כה רב למלומדים, שניתנו להן שמות מיוחדים בספרות השחמטאית. הדיאגרמות המוצגות מטה מציגות תבניות אלו.

==מט אנסטסיה==
במט זה, פרש וצריח משתפים פעולה כדי ללכוד את המלך היריב בצד הלוח כאשר אחד מכליו חוסם אותו. המט קיבל את שמו מספרו של יוהאן יעקב וילהלם היינסה "אנסטסיה ומשחק השחמט". בדוגמה הראשונה הפרש מונע מהמלך השחור להגיע למשבצות ז8 ו-ז6 ואילו הצריח מנחית מט. הרגלי השחור חוסם מהמלך את ערוגת המפלט ז7.

המשחק בין בסקאראן אדהיבן לבין אניטה גארה, אלופת הונגריה לנשים (שש פעמים) הגיע לסיומו במסע ה-35 כאשר השחקנית ההונגריה נכנעה. מסע לאחר מכן הייתה יכולה להיווצר תבנית המט. הרץ השחור חוסם את ערוגת המפלט למלך השחור, הפרש הלבן חוסם נקודה אחת (השנייה חסומה על ידי הפרש השחור) ואילו הצריח מנחית את המט.

המשחק בין רב אמן יבגני אגרסט משוודיה לבין דימיטרי זילברשטיין, אמן בינלאומי מארצות הברית הגיע לסיומו במסע ה-48 כאשר השחור נכנע. שני מסעים לאחר מכן תבנית המט נוצרת באופן בלתי נמנע.

== מט חנק ==

דוגמה למשחק שהסתיים במט חנק. בלבן מייקל אדמס ובשחור וסיליוס קוטרוניאס . במשחק עצמו נכנע השחור לאחר המסע ה-33 אבל כל המסעים לאחר מכן כפויים, ומובאים לצורך ההדגמה.

==מט בטור ח'==
מט בטור ח' כולל שימוש בצריח שמתקיף את המלך השחור ונתמך ברץ. לעיתים קרובות מתרחש לאחר שהשחור הצריח באגף המלך לאחר שביצע פיאנקטו. לבן מגיע בדרך כלל למצב זה לאחר שביצע סדרת הקרבות בטור ח'. על אף שהתבנית נקראת מט בטור ח' היא יכולה להתרחש גם בטורים אחרים, למשל עם המלך השחור שלא הצריח ב-ה8 והצריח הלבן ב-ד8 ונתמך ברץ הלבן ב-ז5.

המשחק בין אנדראש אדוריאן לבין היינץ וירטנזון הסתיים בכניעתו של השחור במסע ה-28, מסע לפני שהיה עשוי לקבל את המט בטור ח'.

==הערות שוליים==

קטגוריה:מטים בשחמט
טויוטה מיניאייס

טויוטה מיניאיס (באנגלית: Toyota MiniAce; ביפנית: トヨタ・ミニエース) הוא טנדר מתוצרת טויוטה אשר יוצר בין השנים 1967–1975.

חלקים רבים ל-"טויוטה מיניאייס" נלקחו מדגם "Toyota Publica" , בעיקר מדגם הטנדר "P20".

==תצורות==

* טנדר – 2 מושבים, 2 דלתות
* מסחרית

== תמונות ==
<gallery mode="packed" heights="140">
1968 Toyota MiniAce truck (UP100).jpg | "טויוטה מיניאייס", שנת 1968
1974 Toyota MiniAce UP100.jpg | "טויוטה מיניאייס", שנת 1974
Publica-truck.jpg|דגם טנדר טויוטה (Toyota Publica 800 Truck" (UP26" מסדרת "P20" (יוצר בין השנים 1961–1964) ממנו נלקחו חלקים רבים לדגם ה-"טויוטה מיניאייס"
</gallery>

==ראו גם==
* טויוטה
==לקריאה נוספת==
* [https://www.google.co.il/search?q=Toyota+MiniAce&tbm=isch&source=iu&ictx=1&fir=DlOPM4qSSFNCoM%253A%252CB2zrVHZO37FExM%252C_&usg=AFrqEzfGPmNRMdSfePwhFj-3tKmUoGTcOA&sa=X&ved=2ahUKEwjrrOLxg43dAhVSIMUKHbGtD_gQ9QEwAnoECAUQBg#imgrc=DlOPM4qSSFNCoM: "טויוטה מיניאייס" - דגמי טנדר ומסחרית, תמונות]

==קישורים חיצוניים==

* 
* 

==הערות שוליים==

קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1967
קטגוריה:כלי רכב יפניים
מיניאייס
קטגוריה:מכוניות מנוע מרכזי
וילהלם פאליי

גנרל וילהלם פאליי (בגרמנית: Wilhelm Falley; 25 בספטמבר 1897 – 6 ביוני 1944) היה מפקד בכיר בוורמאכט שפיקד על כוחות במלחמת העולם השנייה, ונהרג במהלך הפלישה לנורמנדי.

==ביוגרפיה==
===קריירה מוקדמת===
פאליי נולד ב-25 בספטמבר 1897 במץ, שהשתייכה לאימפריה הגרמנית, ועם פרוץ מלחמת העולם הראשונה בשנת 1914 התגייס לצבא הגרמני הקיסרי, והצטרף לרגימנט הרגלים ה-93 (אנהלט), עמו לחם במהלך הקרבות. ב-25 באוגוסט 1915 הוא הועלה לדרגת לוטננט, ובשנת 1917 הוא הועבר לרגימנט המשמר ה-7. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף פאליי לרייכסווהר, ומילא בו תפקידי פיקוד ומטה. ב-31 ביולי 1925 הוא הועלה לדרגת אובר לוטננט, וב-1 במרץ 1932 הועלה לדרגת האופטמן. ב-15 באוקטובר 1935 הוא מונה לפקד הפלוגה ה-18 ברגימנט הרגלים ה-5, וב-1 באפריל 1936 הוא הועלה לדרגת מיור. ב-1 באוגוסט 1938 הוא הועלה לדרגת אוברסט לוטננט, וב-26 באוגוסט 1939 הוא מונה למפקד הגדוד ה-3 ברגימנט הרגלים ה-238.

===מלחמת העולם השנייה===
עם פרוץ המלחמה היה פאליי מפקד הגדוד ה-3 ברגימנט הרגלים ה-238, אשר הוצב בחזית המערבית כחלק מהדיוויזיה ה-78, וב-13 בינואר 1940 הוא מונה למפקד הגדוד ה-2 ברגימנט הרגלים ה-433, אשר היה חלק מהדיוויזיה ה-164, ולאחר המערכה על צרפת נשלח לצרפת כחיל כיבוש. במהלך המערכה בבלקן הוא לחם עם גדודו, וב-1 במרץ 1941 הוא הועלה לדרגת אוברסט. ב-21 באפריל 1941 הוא מונה למפקד רגימנט הרגלים ה-4, ובמהלך מבצע ברברוסה לחם עמו כחלק מהדיוויזיה ה-32. ב-26 בנובמבר 1941 הוא קיבל את עיטור צלב האבירים של צלב הברזל, וב-1 באוגוסט 1942 הוא מונה למפקד בסיס הדרכה לחיילי הרגלים. ב-12 בספטמבר 1943 הוא מונה לסגן מפקד הדיוויזיה ה-36, וב-1 באוקטובר 1943 הוא מונה למפקד הדיוויזיה ה-330. ב-5 באוקטובר 1943 הוא מונה למפקד הדיוויזיה ה-246, וב-1 בדצמבר 1943 הוא הועלה לדרגת גנרל מיור. ב-20 בינואר 1944 הוענק לו עיטור הצלב הגרמני בזהב, וב-25 באפריל 1944 הוא מונה למפקד הדיוויזיה המוטסת ה-91. ב-1 במאי 1944 הוא הועלה לדרגת גנרל מיור, וב-6 ביוני 1944 הוא נהרג בעת שהיה בדרכו לרן, על מנת להשתתף במשחק מלחמה, על ידי כוחות צנחנים אמריקניים.

== קישורים חיצוניים ==
* [http://www.lexikon-der-wehrmacht.de/Personenregister/F/FalleyWilhelm.htm וילהלם פאליי] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:המערכה בנורמנדי: אישים
קטגוריה:גרמנים שנולדו ב-1897
קטגוריה:גרמנים שנפטרו ב-1944
יצחק זימר

יצחק (אריק) זימר (נולד ב-16 ביולי 1932) הוא פרופסור אמריטוס במחלקה לתולדות ישראל באוניברסיטת בר-אילן, המתמחה בחקר תולדות הרבנות ביהדות גרמניה ובחקר המנהג בקהילות אשכנז.

== ביוגרפיה ==
נולד בפרנקפורט, גרמניה. בגיל 4 היגרה משפחתו לארצות הברית.

למד בישיבה יוניברסיטי ובשנת 1965 הגיש את עבודת הדוקטור שלו. במקביל ללימודיו אלה הוסמך לרבנות. בשנים 1959–1971 כיהן כרב קהילת "אהבת תורה" (מאוחר יותר "אהבת תורה ותקוה חדשה") של יוצאי גרמניה בניו יורק.

ב-1971 עלה לארץ ישראל, וכיהן כמרצה במחלקה לתולדות ישראל באוניברסיטת בר-אילן.

תחומי המחקר העיקריים שלו הם חקר התפתחותם של מנהגי קהילות אשכנז בימי הביניים ובראשית העת החדשה וחקר תולדות הרבנות בקהילות אלה.

במקביל לעבודתו באוניברסיטה החל ללמוד בכולל בית אריאל, ולאחר שיצא לפנסיה, החל ללמוד שבוע שלם בכולל בית אריאל ואף הוסמך שם לדיינות.

חתנו הוא פרופ' שמחה עמנואל מהחוג לתלמוד באוניברסיטה העברית בירושלים.

== מספריו ==
* Harmony and Discord – an Analysis of the Decline of Jewish Self-Govemment in 15th Century Central Europe, New York 1970
* פרקים בתולדות היהודים בנסיכות אנסבך במאות השבע-עשרה והשמונה-עשרה, רמת גן תשל"ה.
* Jewish Synods in Germany During the late Middle Ages (1286–1603), New York 1978
* מתולדות הרבנות בגרמניה במאה הט"ז – הסכסוך בין רבני פרנקפורט לרבני שוואבן (שכ"ד–שכ"ה), ירושלים תשמ"ד.
* רבי חיים ב"ר בצלאל מפרידברג: אחי המהר"ל מפראג, ירושלים תשמ"ז.
* עולם כמנהגו נוהג – פרקים בתולדות המנהגים, הלכותיהם וגלגוליהם, ירושלים תשנ"ו.
* גחלתן של חכמים – פרקים בתולדות הרבנות בגרמניה במאה השש-עשרה ובמאה השבע-עשרה, באר שבע וירושלים 1999.

== ספר יובל לכבודו ==
* מחקרים בתולדות יהודי אשכנז: ספר יובל לכבוד יצחק (אריק) זימר, בעריכת דניאל שפרבר, גרשון בקון ואהרן גימאני, רמת גן תשס"ח.

== קישורים חיצוניים ==
* 

==הערות שוליים==

קטגוריה:רבנים אמריקאים
קטגוריה:בעלי תואר דוקטור מישיבה יוניברסיטי
קטגוריה:סגל אוניברסיטת בר-אילן: תולדות ישראל
קטגוריה:חוקרי יהדות אשכנז
קטגוריה:ישראלים שנולדו ב-1932
אהרן שמש

אהרן שמש (תשי"ג, 1953 – ג' בשבט תשע"ח, 19 בינואר 2018) היה פרופסור במחלקה לתלמוד באוניברסיטת בר-אילן.

== ביוגרפיה ==
אהרן שמש רכש את שלושת תאריו במחלקה לתלמוד באוניברסיטת בר-אילן. עבודת המוסמך שלו, שעסקה בנושא "אלו הן הגולין: מקורות תנאיים ופירושי אמוראים", נכתבה בהדרכתו של פרופ' דניאל בויארין והוגשה בשנת תשמ"ח. עבודת הדוקטור שלו עסקה בנושא "עונש המלקות במקורות התנאיים". היא נכתבה בהדרכתו של ד"ר משה וייס והוגשה בשנת תשנ"ד.

שימש מרצה במחלקה לתלמוד באוניברסיטת בר-אילן משנת תשנ"ו ועד פטירתו. לימד גם בישיבת הקיבוץ הדתי עין צורים.

תחומי מחקרו העיקריים היו תולדות ההלכה, מגילות מדבר יהודה וספרות תנאית ואמוראית.

התגורר בירושלים. היה נשוי לשולמית, אב לארבעה וסב לשבעה.

== ספריו ==
* כנה ורמן ואהרן שמש, לגלות נסתרות: פרשנות והלכה במגילות קומראן, ירושלים תשע"א
* עונשים וחטאים – מן המקרא לספרות חז"ל, ירושלים תשס"ג
*נזירים ונזירות: היבטים של קדושה מהמקרא לספרות חז"ל, ירושלים תשע"ט (יצא לאחר פטירתו)
<div style="direction: ltr;">

* Halakhah in the Making: The Development of Jewish Law from Qumran to the Rabbis, Berkeley 2009
</div>

== קישורים חיצוניים ==

* 
* 
* 

קטגוריה:בעלי תואר דוקטור מאוניברסיטת בר-אילן

קטגוריה:חוקרי ספרות חז"ל
קטגוריה:סגל אוניברסיטת בר-אילן: תלמוד ותורה שבעל-פה
קטגוריה:ישראלים שנולדו ב-1953
קטגוריה:ישראלים שנפטרו ב-2018
NGC 3377

NGC 3377 היא גלקסיה אליפטית בקבוצת הכוכבים אריה, הנמצאת במרחק של כ-36.3 מיליון שנות אור ממערכת השמש ושייכת לקבוצת אריה I. הגלקסיה נמצאת כ-9.8 מעלות ממזרח לכוכב הבהיר רגולוס וכ-6.6 מעלות ממערב-דרום-מערב לכוכב θ באריה. כמעלה מדרום מערב לה נמצאת NGC 3412 וכ-1.4 מעלות מדרום לה נמצאות שלוש הגלקסיות M105, NGC 3384 ו-NGC 3389, כאשר כולן חוץ מ-NGC 3389 שייכות גם כן לקבוצת אריה I. במרחק זוויתי של כ-7 דקות קשת מצפון-מערב ל-NGC 3377 נמצאת גלקסיית לוויין לא-סדורה ננסית שמסומנת כ-NGC 3377A ולה בהירות מדרגה 13.6, כך שקשה להבחין בה באמצעות ציוד חובבים.

==היסטוריה==
לגלקסיה בהירות מדרגה 10.38 והיא התגלתה ב-8 באפריל 1784 על ידי האסטרונום ויליאם הרשל, וקיבלה את הציון II.99 בקטלוג הערפיליות שפרסם בשנת 1786, כשהיא מתוארת כבהירה למדי וקטנה. בנו, ג'ון הרשל, צפה בה גם כן מספר פעמים ורשם אותה כערפילית מספר 754 בקטלוג הערפיליות שפרסם בשנת 1833, בו הוא תיאר אותה כבהירה מאוד, עגולה עם מרכז שמתבהר בפתאומיות לצורה של כוכב. הוא הכניס אותה לקטלוג הכללי של ערפיליות וצבירי כוכבים תחת הציון GC 2201 ובשנת 1888 ג'ון דרייר הכניס אותה לקטלוג הכללי החדש תחת הציון NGC 3377, כשהיא מתוארת כבהירה מאוד, די גדולה, מאורכת ומתבהרת באופן חד במרכזה ליצירה של גרעין בהיר.
== תכונות ==
גודלה הזוויתי של NGC 3377 הוא כ-5.2 דקות קשת, שממרחקה שקול לקוטר של כ-55,000 שנות אור, מעט יותר מחצי קוטרו של שביל החלב. מסתה מוערכת בכ- מסות שמש, כ-5% ממסת שביל החלב, כאשר כ-70% ממנה היא מסת הכוכבים שבה, והשאר הוא חומר אפל שטיבו אינו ידוע. בדומה לגלקסיות אליפטיות אחרות, ב-NGC 3377 יש מעט מאוד מימן חופשי ומסתו מוערכת בפחות מ- מסות שמש, כך שכמעט לא נוצרים בה כוכבים חדשים - פחות מ-5 מסות שמש ב-1,000 שנים, למעט במרכז הגלקסיה, שממנו נפלטים ספקטרום פליטה של מימן וקרינה בתחום העל-סגול, מה שמאפיין בדרך כלל אזורי H II שבהם נוצרים כוכבים חדשים. נראה שבמרכז הגלקסיה נמצא חור שחור על-מסיבי שמסתו סביב מסות שמש. את הגלקסיה מקיפים מאות צבירים כדוריים, כמו גם גלקסיית הלוויין הננסית NGC 3377A, שמרחקה ממרכזה של NGC 3377 הוא כ-65,000 שנות אור בלבד.

==קישורים חיצוניים==

* 

==הערות שוליים==

קטגוריה:גלקסיות אליפטיות
קטגוריה:קבוצת הכוכבים אריה
קטגוריה:קבוצת אריה I
קטגוריה:הקטלוג הכללי החדש
קרח ים

קרח ים נודד באוקיינוס הקרח הצפוני
קרח ים או קרח ימים (באנגלית: sea ice) הוא מי ים שקפאו. מאחר שצפיפות קרח קטנה משל מים, הוא צף על פני האוקיינוס. קרח ים מכסה כ-7% מפני כדור הארץ וכ-12% מהאוקיינוסים. מרבית קרח הים מצוי בצורת שדות קרח נודד (ice packs) סמוך לקטבים: שדה הקרח הנודד הארקטי באוקיינוס הארקטי ושדה הקרח הנודד האנטארקטי באוקיינוס האנטארקטי . שטח שדות הקרח הנודד בקטבים משתנה במחזוריות ובמידה ניכרת מדי שנה. זהו תהליך טבעי שהשפעתו רבה הן על הסביבה בחוג הארקטי הן על המערכות האקולוגיות של האוקיינוס. בשל פעולת הרוחות, זרמי הים ותנודות הטמפרטורה, קרח ים מצוי בימים ובאוקיינוסים בצורות ובגדלים שונים.

==קישורים חיצוניים==

* 

קטגוריה:קרח
קטגוריה:גאוגרפיה פיזית
לטאה שטוחה

לטאה שטוחה (שם מדעי: Platysaurus) היא סוג של לטאות ממשפחת הקורדיליים החיות בדרומה של אפריקה.

אלו לטאות קטנות בעלות דו-צורתיות זוויגית: הזכרים בדרך כלל גדולים יותר מהנקבות ובניגוד אליהם צבועים בצבעים בולטים ומרשימים, בגווני ירוק וכחול בוהק. את שמם הם קבלו עקב המבנה המוזר של בטן הזכרים, הנפרשת לצדדים. הנקבות לעומת הזכרים חומות דהויות ובעלות פסים כהים על הגוף. לטאות אלה חיות בקהילות חברתיות ויכולות להימצא גם באזורים צחיחים מאוד כמו מדבר נמיב.

מזונם של הלטאות הוא חרקים שונים אותם הם תופסות לעיתים בקפיצה אנכית למעלה.

==מינים==
* Platysaurus attenboroughi
*לטאה שטוחה ברודלי (Platysaurus broadleyi)
* Platysaurus capensis
*לטאה שטוחה ננסית (Platysaurus guttatus)
*לטאה שטוחה קיסרית (Platysaurus imperator)
* לטאה שטוחה מצויה (Platysaurus intermedius)
*לטאה שטוחה לבומבו (Platysaurus lebomboensis)
* Platysaurus maculatus
* Platysaurus minor
* Platysaurus mitchelli
* Platysaurus monotropis
* Platysaurus ocellatus
* Platysaurus orientalis
* Platysaurus pungweensis
* Platysaurus relictus
*לטאה שטוחה מפוספסת (Platysaurus torquatus)

==קישורים חיצוניים==

קטגוריה:בעלי חיים שתוארו ב-1844
קטגוריה:טקסונים שתוארו בידי אנדרו סמית
קטגוריה:קורדיליים
טויוטה אוריגין

טויוטה אוריגין (באנגלית: Toyota Origin; ביפנית: トヨタ・オリジン) היא מכונית סלון מתוצרת יצרנית הרכב היפנית Kanto Auto Works , מקבוצת "טויוטה" ("Toyota Group" ), חברת בת של טויוטה (ביפנית: トヨタ自動車) אשר יוצרה בין השנים 2000–2001.

במהלך שנות הייצור, יוצרו כ-1,000 יחידות.

==טויוטה אוריגין==
,
* קוד מודל: "gf-jcg17-bepxf"
* 4 דלתות
* דלתות אחוריות - "דלתות התאבדות" - ציר פתיחת הדלת מנוגד לכיוון תנועת הרכב
* 5 נוסעים
* מנוע קדמי אורכי
* מנוע קירור מים
* הנעה אחורית
* מכל דלק - 70 ליטר

==גלריה==
<gallery mode="packed" heights="120">
קובץ:Toyota Origin Chiba1a.JPG | "טויוטה אוריגין" 
קובץ:Toyota Origin 2.jpg | "טויוטה אוריגין" 
קובץ:Toyota ORIGIN a-2.jpg | "טויוטה אוריגין" 
קובץ:Toyota ORIGIN a-1.jpg | "טויוטה אוריגין" 
קובץ:Toyota ORIGIN a-3.jpg | "טויוטה אוריגין" 
קובץ:Toyota origin.jpg | "טויוטה אוריגין" 
קובץ:TOYOTA Origin 1.JPG | "טויוטה אוריגין" 
</gallery>

==ראו גם==
* טויוטה
==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-2000
קטגוריה:כלי רכב יפניים
אוריגין
הלמוט ריימן

גנרל הלמוט ריימן (בגרמנית: Hellmuth Reymann; 25 בספטמבר 1897 – 8 בדצמבר 1988), היה מפקד בכיר בצבא גרמניה הנאצית שפיקד על כוחות במלחמת העולם השנייה, ולקראת סוף המלחמה פיקד על הגנת ברלין בתחילת הקרבות בעיר נגד הצבא האדום.

==ביוגרפיה==
===קריירה מוקדמת===
ריימן נולד ב-4 בנובמבר 1892 בנוישטדט בשלזיה העילית, שהשתייכה לאימפריה הגרמנית, ובשנת 1903 נכנס לבית ספר צבאי. בשנת 1909 הוא התגייס לצבא הגרמני הקיסרי, והצטרף לרגימנט הרגלים ה-62 (שלזיה העילית ה-3), עמו לחם במלחמת העולם הראשונה, וב-18 באוגוסט 1915 הוא הועלה לדרגת לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של עיטור בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.

לאחר המלחמה פרש ריימן מהצבא והצטרף למשטרה, ומילא בה תפקידי פיקוד ומטה. באביב 1921 הוא התחתן, ובקיץ אותה שנה הועלה לדרגת האופטמן. בסתיו 1935 הוא הצטרף לוורמאכט, וב-1 באוקטובר 1936 הוא הועלה לדרגת אוברסט לויטננט. בסתיו 1938 הוא מונה למפקד גדוד משמר הגבול ה-126, וב-1 ביוני 1939 הוא הועלה לדרגת אוברסט.

===מלחמת העולם השנייה===
ב-9 בנובמבר 1939 מונה ריימן למפקד רגימנט הרגלים ה-205, ופיקד עליו במהלך המערכה על צרפת ובמהלך מבצע ברברוסהף כחלק מהדיוויזיה ה-52. ב-22 בנובמבר 1941 הוענק לו עיטור הצלב הגרמני בזהב, ובתחילת ינואר 1942 הוא חלה, ופרש מתפקידו כמפקד הרגימנט. ב-5 בספטמבר 1942 הוא מונה למפקד הדיוויזיה ה-254 בצפון רוסיה, וב-1 באוקטובר 1942 הוא מונה במקביל למפקד הדיוויזיה ה-212, שהייתה גם היא בגזרה הצפונית של החזית המזרחית, ובמקביל הועלה לדרגת גנרל מיור. ב-1 באפריל 1943 הועלה לדרגת גנרל לויטננט. ב-1 באוקטובר 1943 הוא מונה למפקד דיוויזיית השדה של הלופטוואפה ה-13. ב-1 באפריל 1944 הוא מונה למפקד הדיוויזיה ה-11, וב-5 באפריל הוענק לו עיטור צלב האבירים של צלב הברזל. ב-28 בנובמבר 1944 הוענק לו תוספת עלי אלון לעיטור צלב האבירים, וב-5 במרץ 1945 הוא מונה למפקד ההגנה על דרזדן, אולם דחה את התפקיד בשל ההרס הנרחב בעיר כתוצאה מהפצצת דרזדן. לאחר מכן מונה למפקד ברלין, ופיקד על הגנת העיר בתחילת הקרב על ברלין, אולם בסוף אפריל הוחלף על ידי הלמוט ויידלינג, וב-7 במאי 1945 הוא נפל בשבי האמריקנים.

===לאחר המלחמה===
בספטמבר 1945 שוחרר ריימן מהשבי, ולאחר שחרורו הוא התגורר בגרמיש-פרטנקירכן, עד למותו ב-8 בדצמבר 1988.

== קישורים חיצוניים ==

* [http://www.lexikon-der-wehrmacht.de/Personenregister/R/ReymannH.htm הלמוט ריימן] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מעוטרי עיטור בית הוהנצולרן
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1988
יחסי טורקמניסטן–פקיסטן

יחסי טורקמניסטן-פקיסטן הם יחסי החוץ שבין טורקמניסטן לבין הרפובליקה האסלאמית של פקיסטן. היחסים בין המדינות כוננו לאחר הכרזת עצמאותה של טורקמניסטן מברית המועצות, ב-10 במאי 1992. פקיסטן הייתה אחת מהמדינות הראשונות שהכירו בעצמאותה של טורקמניסטן בדצמבר 1991.

על מנת לחגוג את יום השנה העשירי לעצמאות טורקמניסטן בשנת 2001, פקיסטן הנפיקה בולם הנושאים את דגל טורקמניסטן. פקיסטן העניקה לטורקמניסטן גישה עבור המים החמים בנמל גוואדאר בדומה לאיראן ולרוסיה, וכך טורקמניסטן זכתה בגישה ישירה לים הערבי.

== התחייבויות אסטרטגיות ==
במסגרת הברית הכלכלית הסינו-פקיסטנית (CPEC), פקיסטן סיימה את נתיבי הקרקע (מאז ינואר 2016) שנועדו לספק למדינות במרכז אסיה, ביניהן טורקמניסטן. טורקמניסטן ופקיסטן הן חברות בארגון לשיתוף פעולה כלכלי (ECO). בנובמבר 2016, פקיסטן הצטרפה להסכם אשגבאט שמטרתו להקל על הסחר בין מדינות ההסכם.

== יחסים כלכליים ==
בשנת 2016, פקיסטן ייצאה לטורקמניסטן סחורה בשווי 4 מיליון דולר אמריקאי וייבאה סחורה בשווי 24.2 מיליון דולר אמריקאי. הייצוא הפקיסטני כלל בעיקר שמני ירקות, גפרורים, תרופות, אורז, מוצרי טקסטיל ומלח. הייבוא הפקיסטני כלל בעיקר כותנה גולמית (93%), גופרית (5.7%) ומטחנות (0.52%).

== ייצוג ==
* טורקמניסטן מיוצגת בפקיסטן על ידי שגרירות באסלאמאבאד ועל ידי קונסוליה כללית בקראצ'י.
* פקיסטן מיוצגת בטורקמניסטן על ידי שגרירות באשגבאט.

==קישורים חיצוניים==

== הערות שוליים ==
ורנר אוסטנדורף

ורנר אוסטנדורף (בגרמנית: Werner Ostendorff; 15 באוגוסט 1903 – 1 במאי 1945) היה קצין בוואפן אס אס בדרגת גרופנפיהרר אשר פיקד על כוחות במלחמת העולם השנייה.

== ביוגרפיה ==
===קריירה מוקדמת===
אוסטנדורף נולד ב-15 באוגוסט 1903 בדורטמונד, שהשתייכה לקיסרות הגרמנית. בשנת 1925 הוא התגייס לרייכסווהר, והצטרף לרגימנט הרגלים ה-1. בשנת 1933 הוא סייע בהקמת בסיס הדרכה, ובשנת 1934 הוא הועבר ללופטוואפה. ב-1 באפריל 1935 הוא הצטרף לאס אס, ובשנת 1937 הוא הצטרף למפלגה הנאצית.

===מלחמת העולם השנייה===
עם הקמת דיוויזיית אס אס "דאס רייך", ב-10 באוקטובר 1939, מונה אוסטנדורף לראש מטה הדיוויזיה, והחזיק בתפקיד עד יוני 1942. לאחר המערכה על צרפת, בקיץ 1940, הוא עוטר בעיטור צלב הברזל דרגה ראשונה ושנייה, וב-13 בספטמבר 1941 הוא עוטר בעיטור צלב האבירים של צלב הברזל. באביב 1942 הוא פיקד על צוות קרב של הדיוויזיה, וב-5 ביוני אותה שנה הוא קיבל את עיטור הצלב הגרמני בזהב. ביוני 1942 מינה אותו פאול האוסר לראש מטהו בקורפוס הפאנצר אס אס השני, עמו לחם בקרב חרקוב השני ובקרב חרקוב השלישי, וב-20 באפריל 1943 הוא הועלה לדרגת אוברפיהרר. ב-15 בנובמבר 1943 הוא מונה למפקד דיוויזיית הפאנצרגרנדיר אס אס ה-17 שהוקמה בצרפת, על בסיס יחידות מדיוויזיית פאנצר אס אס העשירית, ונקראה על שם הגיבור הגרמני גץ פון ברליכינגן. ב-20 באפריל 1944 הוא הועלה לדרגת בריגדפיהרר, וביוני 1944 מיד לאחר פלישת בעלות הברית לצרפת, הועברה הדיוויזיה לנורמנדי, ואף נטלה חלק חשוב בקרב על קרנטן. ב-17 ביוני 1944 נפצע אוסטנדורף קשה במהלך הקרבות, ולאחר החלמתו חזר לפקד על הדיוויזיה. ב-1 בדצמבר 1944 הוא הועלה לדרגת גרופנפיהרר, ולמחרת מונה לראש מטהו של הימלר בקבוצת ארמיות אוברריין. ב-4 בפברואר 1945 מונה אוסטנדורף למפקד דיוויזיית הפאנצר אס אס ה-2 בהונגריה, אולם ב-9 במרץ נפצע באורח קשה. ב-1 במאי 1945 מת מפצעיו בבית חולים צבאי בבאד אאוסזה, וב-5 במאי הוענק לו לאחר מותו תוספת עלי אלון לעיטור צלב האבירים.

==קישורים חיצוניים==

קטגוריה:גנרלים באס אס
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:גרמנים שנהרגו במלחמת העולם השנייה
קטגוריה:המערכה בנורמנדי: אישים
קטגוריה:גרמנים שנולדו ב-1903
קטגוריה:גרמנים שנפטרו ב-1945
יחסי מלאווי–פקיסטן

יחסי מלאווי-פקיסטן הם יחסי החוץ שבין רפובליקת מלאווי לבין הרפובליקה האסלאמית של פקיסטן. שתי המדינות הן חברות מלאות בחבר העמים הבריטי.

== יחסים כלכליים ==
בשנת 2016, פקיסטן ייצאה למלאווי סחורה בשווי 1.97 מיליון דולר אמריקאי וייבאה סחורה בשווי 208 אלף דולר אמריקאי. הייצוא הפקיסטני כולל בעיקר מוצרי טקסטיל, וזלין, מכונות, כלים רפואיים, נייר טואלט, מוצרי ספורט, אורז ותבלינים. הייבוא הפקיסטני כלל בעיקר תה, עור בקר ותנין, עץ מנוסר, מוצר טקסטיל ומקררים.

== ייצוג ==

* פקיסטן אינה מיוצגת במלאווי בדרג השגרירות. פקיסטן מיוצגת במלאווי על ידי קונסוליה בבלנטייר. השגרירות הפקיסטנית בזימבבואה אמונה על מלאווי.
* מלאווי אינה מיוצגת בפקיסטן, הן בדרג השגרירות והן בדרג הקונסולרי.

== קישורים חיצוניים ==

* [https://dailytimes.com.pk/31737/pakistan-for-enhancing-trade-with-malawi-tapping-africas-full-potential/ Pakistan for enhancing trade with Malawi, tapping Africas full potential], באתר Daily Times

== הערות שוליים ==
יחסי הרפובליקה המרכז-אפריקאית – פקיסטן

יחסי הרפובליקה המרכז-אפריקאית-פקיסטן הם יחסי החוץ שבין הרפובליקה המרכז-אפריקאית לבין הרפובליקה האסלאמית של פקיסטן. בין המדינות שוררים יחסים ידידותיים, אך קרים. ראש ממשלת פקיסטן, נוואז שריף, ביקר בבנגי ב-1997.

== יחסים כלכליים ==
בשנת 2016, פקיסטן ייצאה לרפובליקה המרכז אפריקאית סחורה בשווי 3.25 מיליון דולר אמריקאי וייבאה סחורה בשווי 30.1 אלף דולר אמריקאי. הייצוא הפקיסטני כלל בעיקר אורז (97%), מוצרי טקסטיל (3.1%) ומכונות חשמליות (0.21%). הייבוא הפקיסטני כלל בעיקר עץ קשיח (68%), בגדים משומשים (23%) ונייר ממוחזר (8.9%).

== ייצוג ==

* הרפובליקה המרכז אפריקאית אינה מיוצגת בפקיסטן, הן בדרג השגרירות והן בדרג הקונסולרי.
* פקיסטן אינה מיוצגת ברפובליקה המרכז אפריקאית, הן בדרג השגרירות והן בדרג הקונסולרי.

== הערות שוליים ==
הרפובליקה המרכז-אפריקאית

פקיסטן
דבשון

דִּבְשׁוֹן עשוי מעץ ספוג בדבש
דבשון
דִּבְשׁוֹן (באנגלית: Honey dipper) הוא כלי מטבח שבאמצעותו ניתן להעביר נוזל צמיג (לרוב דבש כשאינו גבישי) מכלי הקיבול שלו, ולצקת אותו במקום הרצוי, אם כי בכמויות קטנות.

== גיזרון ==
המילה דִּבְשׁוֹן חודשה על ידי האקדמיה ללשון העברית בשנת תשע"א (2011). המילה מורכבת מדבש והסיומת -ון, ממשקל קִטְלוֹן, המציינת כלי. שמותיו הנפוצים עד אותו חידוש היו: מקל דבש, מקלון דבש, רודה דבש – על שם פעולת רדיית הדבש, כף דבש או כפית דבש אף שאינו סוג של כף או כפית. כלי הקיבול שמכיל את הדבש, חודש לשם "דבשית".

== מאפיינים ואופן השימוש ==
בדרך כלל דבשון עשוי מעץ שעבר גילוף במחרטה, אך גם נפוץ בצורתו מפלסטיק, מסיליקון, מזכוכית ואפילו ממתכת. בקצה הידית ישנם חריצים בעלי רווח זהה הנוצרים בין מעגלים המחוברים לציר משותף וחד-מרכזי לכדי ראש מעוגל וסלילי אשר מקנים לכלי את תכונתו. אורכו הסטנדרטי הוא 7 אינץ' (בקירוב 18 ס"מ), וזה כדי להקל על אופן החדרתו לצנצנות. בחלק מצנצנות הדבש חור אופייני בקצהו או במרכזו של המכסה דרכו נכנסת ידית הדבשון. עם זאת, לדבשון אין צורה אחידה, ועיצובו מושפע מהתרבות המקומית ומהשימוש לו הוא מיועד.

החריצים בדבשון נועדו להגדיל את שטח הפנים שלו ביחס לגודלו, ובכך הנוזל (דבש) שיש לו צמיגות גבוהה, ינוע באיטיות, ישאף לשמור על מתח פנים ויישאר בתוך הכלי לזמן קצר בזמן שהמשתמש מסובב אותו, דבר המאפשר הוצאה מהכלי. השימוש בדבשון מעץ נועד לאסוף יותר דבש לעומת חומרים אחרים עם מקדמי חיכוך שונים. מומלץ להימנע משימוש בדבשון ממתכת, כיוון שבמגע בין החומצות שבדבש למתכות מסוימות מתרחשת תגובה כימית, המביאה לשינויים כימיקליים בהרכבו ובהדרגה לירידה באיכותו. ציפוי דבשון עץ בשמן מינרלי, כזה שאינו מזיק לבריאות, יקנה לו עמידות פיזית ויקל בשטיפתו.

אחת השיטות לשימוש בדבשון היא טבילתם של כל החריצים אל תוך הנוזל ולסובבו באיטיות בין האמה לאגודל אגב העברתו למקום הרצוי, כדי למנוע טפטוף. דוגמאות לשימושיו הפופולרים הן נטיפת זרזיף דבש על חלה, לחם, מַרְקוֹעַ (ביסקוויט), ושאר דגנים. לדבשון גם ביטוי בתרבות הבריטית; כחלק מגינוני מסורת שעת התה המלווה בדבש (לעיתים כתחליף לסוכר), משתמשים בדבשון להמתקת המשקה, תה או קפה באופן שתואר.

==בתרבות הפופולרית==
איור של [[תפוח בדבש עם דבשון]]
למרות תרומותיו, הקושי הכרוך בניקיונו עקב צורתו והסבלנות הנדרשת בעת יציקת דבש מביאים רבים לזנוח אותו ודווקא להשתמש בכפית. אף על פי כן, הצליח הדבשון לחדור לתרבויות רבות כחלק ממכלול כלי המטבח, ומהווה כיום פריט יוקרה-מסורתי המלווה ארוחות במסעדות, בסעודות חג (דוגמת ראש השנה או חג המולד), ובזמנים מסורתיים (דוגמת שעת התה).

חברות מסחריות עושות שימוש בדבשון כסמל קונוטציבי למתיקות, אושר ושמחה, גם אם הן אינן קשורות לתעשיית המזון, ומשלבות אותו בפרסומות ובעלונים. כך למשל, הקמע של מותג דגני הבוקר "האני נאט צ'יריוס" , נראה כשהוא מחזיק בידו דבשון. חברת הצעצועים האמריקאית מאטל ייצרה צעצועי פו הדב יחד עם דבשונים.

==קישורים חיצוניים==

* גילוף דבשון מעץ במחרטה:
** [https://www.youtube.com/watch?v=Je209t1Pm1Q סרטון הסבר מקצועי] ביוטיוב 
** [https://www.canadianwoodworking.com/plans-projects/honey-dipper Canadian Wood Working] 
** [https://www.turningforprofit.com/honey-dipper-project/ Turning For Profit] 

==הערות שוליים==

קטגוריה:כלי עבודה במטבח
קטגוריה:דבש
ניקול (זמרת גרמנייה)

ניקול זייברט (בגרמנית: Nicole Seibert; נולדה ב-25 באוקטובר 1964, זארבריקן, גרמניה), המוכרת בשם הבמה ניקול (Nicole), היא זמרת גרמנייה, אשר זכתה בתחרות אירוויזיון 1982 עם השיר "Ein bißchen Frieden" ("מעט שלווה"), שהגיע גם לראש מצעד הסינגלים הבריטי.

== קריירה ==
ניקול ניצחה במוקדמות ארציות וייצגה את גרמניה המערבית בתחרות האירוויזיון 1982, שם ביצעה את השיר "Ein bißchen Frieden", שהולחן על ידי ראלף סייגל ונכתב על ידי ברנד מיינונגר ופול גרידוס. השיר זכה במקום הראשון, וכאשר ביצעה ניקול את השיר שנית, לאחר סיום ההצבעה וההכרזה על הזכייה, היא אף שילבה חלקים מהשיר בשפות האנגלית, הצרפתית וההולנדית, יחד עם הגרמנית המקורית.

ניקול גברה בפער של 61 נקודות על פני נציג ישראל אבי טולדנו שהגיע למקום השני עם שירו "הורה", עם הפרש שיא שנשבר רק ב-1997 ו-2009. ניקול קיבלה באותו ערב 9 פעמים דוז פואה ו-3 פעמים 10 נקודות, לא קיבלה נקודות כלל מלוקסמבורג, וסיימה עם 161 נקודות בסיכום הכללי. זו הייתה הזכייה הראשונה מבין השניים של גרמניה באירוויזיון.

הגרסה האנגלית המלאה של השיר "Ein bißchen Frieden" (באנגלית: "A Little Peace") הפך לסינגל ה-500 שכבש את ראש מצעד הסינגלים הבריטי. הוקלטו גם גרסאות של השיר בצרפתית ("La Paix sur Terre"), הולנדית ("Een beetje vrede"), ספרדית ("Un poco de paz"), דנית ("En smule fred"), סלובנית ("Malo miru"), רוסית ("Немного мира"), פולנית ("Troszeczkę ziemi, troszeczkę słońca"), והונגרית ("Egy kis nyugalmat kívánok én").

ב-1983, זכתה ניקול במקום השני (לאחר שירה של הלהקה ההונגרית ניוטון פמיליה) בפסטיבל השירים הפופולריים העולמי בטוקיו עם השיר של ראלף סיגל/רוברט יונג - "So viele Lieder sind in mir".

בחודש אוקטובר 2010, פרסמה ניקול אלבום להיטים, "30 Jahre mit Leib und Seele".

בתוכנית אירוויזיון בערוץ ה-BBC4 תיארה ניקול את רגשותיה ותחושותיה כאשר הבינה כי ישראל העניקה לה את 12 הנקודות המלאות עבור השיר. היא המשיכה ואמרה כמה חשוב לה הדבר, בהתייחס להיסטוריה בין המדינות, ובהמשך הוזמנה להופיע בירושלים, בעיצומו של הסכסוך עם לבנון.

ניקול נישאה לווינפריד סלברט בשנת 1984 ולהם שתי בנות - מארי-קלייר, ילידת 1984, מטפלת בדיבור, וג'ואל. בשנת 2011 נולדה לניקול נכדה.

== קישורים חיצוניים ==

* 

== הערות שוליים ==

קטגוריה:זוכי האירוויזיון
קטגוריה:נציגי גרמניה באירוויזיון
קטגוריה:משתתפי אירוויזיון 1982
קטגוריה:מוזיקאים גרמנים
קטגוריה:זמרות גרמניות
קטגוריה:זמרות פופ גרמניות
קטגוריה:זוכי האירוויזיון: גרמניה
קטגוריה:גרמניות שנולדו ב-1964
קטגוריה:גרמנים שנולדו ב-1964
זיקית מלר

זיקית מלר (שם מדעי: Trioceros melleri) היא מין של זיקית גדולה בסוג זיקית הטריצרטופס. זיקית זו קרויה על שם החוקר צ'ארלס ג'יימס מלר (Charles James Meller). זו הזיקית הגדולה ביותר מאלו החיות מחוץ לאי מדגסקר יחד עם זיקית ג'קסון (הגדולות ביותר הן זיקית מלגשית ענקית וזיקית פרסון).
== מאפיינים ==
זיקית זו חיה במזרח אפריקה במלאווי, מוזמביק וטנזניה בין ענפי עצים בסוואנות, שיחיות ומורדות הרים. אורכה מגיע ל-60 סנטימטר בממוצע, אך הגדולות ביותר יכולות להגיע לאורך 76 ס"מ ולשקול 600 גרם. הזכרים גדולים יותר מהנקבות. הזיקית בעלת קרן אף ארוכה, כמו שאר בני הסוג וגם צוואר ארוך. צבעה של הזיקית ירוק כהה או ירוק רגיל מפוספס בצהוב ולעיתים יש כתמים שחורים או חומים על הגוף. הפרטים שבשבי מציגים גם נקודות שחורות-לבנות וכאשר היא מתחממת הצד שנוטה לשמש צבוע בירוק כהה או שחור יותר מהרגיל. כמו רוב הזיקיות היא יכולה להחליף צבעים בהתאם למצב.

זיקית זו חיה בין הענפים באזורים פתוחים וחיה בטריטוריה מבודדת ותתקוף כל מסיג גבול. היא טורפת הניזונה ממגוון חרקים כמו צרצרים, חגבים, לטאות קטנות, עכבישים, תולעים, זחלים ואף ציפורים קטנות. הלשון המהירה והדביקה פועלת במהירות ומביאה טרף במרחק של יותר ממטר לפה הזיקית.

==קישורים חיצוניים==

==הערות שוליים==

קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון אדוארד גריי
קטגוריה:זיקיות
קטגוריה:מוזמביק: זוחלים
קטגוריה:מלאווי: זוחלים
קטגוריה:טנזניה: זוחלים
קטגוריה:זוחלים בסוואנה האפריקנית
זיקית כף ננסית

זיקית בעת ציד מבין העלים
זיקית כף ננסית (שם מדעי: Bradypodion pumilum) היא מין של זיקית קטנה החיה רק באזור הכף המערבי שבדרום אפריקה ובעיקר סביב קייפטאון.

אורך זיקית זו 15 ס"מ והיא בעלת צבעים בולטים על חלק מאיבריה בצבע ירוק, כחול וורוד. ראשה קטן עם עיניים בולטות ומספר קוצים לאורך גופה בצבע בהיר. שני הזוויגים דומים בגודל. הזיקית בעלת לשון ארוכה מאוד ביחס לגודלה והיא בעלת זרועות ארוכות וזנב ארוך ולופתני איתו היא נתלית על ענפים.

זיקית זו משריצה 10–15 ולדות חיים שנולדים בצבע ורוד בין הזלזלים. עם זאת ישנה תמותה גדולה של צאצאים אלו, אף על פי שאימם מטפלת בהם.

הזיקיות חיות בין שיחים קטנים באזורים סובטרופיים בדרום אפריקה, לעיתים בקרבה לצוקי החופים. היא חיה בבדידות אך הנקבה משגיחה על צאצאיה עד לבגרות. מזונה כולל חרקים שונים כמו צרצרים, זבובים, חגבים ועכבישים. טורפיה כוללים נחשים שונים, חנקניים וגם חתולי בית שהתפראו.

== ראו גם ==

* השפעה אקולוגית של חתול הבית

==קישורים חיצוניים==

==הערות שוליים==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:זיקיות
קטגוריה:דרום אפריקה: זוחלים
קטגוריה:דרום אפריקה: בעלי חיים אנדמיים
רב-חומט קצר-זנב

חומט מתגונן באמצעות לשונו הגדולה
רב-חומט קצר-זנב (שם מדעי: Tiliqua rugosa) הוא מין של זוחל ממשפחת החומטיים החי באוסטרליה.

רב-חומט זה מגיע לאורך 260–320 מ"מ והוא כבד מאוד ביחס למשפחתו. הוא בעל קשקשים עבים בעלי צבעים שונים מחום-כהה עד שמנת. מראהו מגושם והוא נראה כאילו יש לו 2 ראשים, עקב זנבו הגדול והעגלגל וראשו הגדול. מראה הזנב יכול להוליך שולל טורפים בחושבם על ראש החיה וכן להיות מאגר שומן. הרגליים קטנות ולחומט ישנה לשון גדולה וכחולה שיכולה להישלף כדי להבהיל טורפים. החומט יכול לחיות עד 50 שנה.

לטאה זו חיה באוסטרליה ממפרץ הכרישים, דרך דרום-מערב אוסטרליה עד למזרח וצפונה למזרח קווינסלנד וכן בוויקטוריה ובניו סאות' ויילס, הרחק מהחופים. מרבית התת-מינים חיים במערב אוסטרליה וכן על האי רוטנסט, למעט תת-המין Tiliqua rugosa asper המצוי במזרח אוסטרליה. מקום מחיתה הוא באזורים צחיחים שונים וחולות וגם באזורי אחו וערבות עשב או שיחיות. באזורים רבים חומטים אלה נראים נחים ליד כבישים רחבים, עליהם הם מתחממים וחלקם נדרסים כך.

החומט הוא אוכל-כול הניזון מחלזונות, חרקים, נבלות, פירות, פרחים וצמחייה. בשבי הם יגוונו גם בנקניקיות ועוף וכן בפירות כמו בננה ופסיפלורה. אויבי החומט בטבע הם הדינגו, נחשים גדולים כמו פיתון השטיחים והאבוריג'ינים שצדו אותו למאכל. כיום הוא בסיכון גם מצד כלבים וחתולים.

לטאות אלו יוצרות בדרך כלל קשרים זוגיים ארוכי טווח, והזכר והנקבה מבלים יחד בעונת הרבייה מדי שנה.

===תת-מינים ===
* T. r. rugosa
* T. r. asper
* T. r. konowi
* T. r. palarra

==קישורים חיצוניים==

==הערות שוליים==

קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:חומטיים
קטגוריה:אוסטרליה: זוחלים
בראבוצרטופס

בראבוצרטופס (שם מדעי: Bravoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל המאסטריכט כ-70 מיליון שנה לפני זמננו. פירוש השם הוא "פנים בעלי קרניים פראי" (צראט/קראט κερατ - קרן, אופס ωψ - פנים, ואילו Bravo בספרדית זה "פראי", כמו בשם המקסיקני לנהר הריו גראנדה: "Rio Bravo del Norte"). הוא תואר וסווג מדעית על ידי ויק ולהמן ב-2013. המאובנים שנתגלו כללו גולגולת חלקית שנשתמרה יחסית טוב, ברמה המספקת להגדיר סוג חדש.

בראבוצרטופס חי בקרטיקון העליון במאסטריכט באמריקה הצפונית ושרידיו התגלו בטקסס שבארצות הברית. הוא היה דינוזאור צמחוני שהלך על ארבע. בשל מחסור במאובנים מעצמות השלד הלא-גולגולתי, קשה להעריך את גודלו במדויק, אך מהגולגולת שנמצאה אפשר להסיק שהוא היה אחד הכסמוזאורים הגדולים יותר, בסדר גודל של הטורוזאורוס. מבחינה פילוגנטית הוא קרוב לקואווילצרטופס ונמצא קרוב לענף שמוביל לשבט Triceratopsini.

לבראבוצרטופס הייתה עטרה ארוכה בצורת מלבן עם "חלונות" עטרה גדולים בדומה לכסמוזאורוס. בשולי העטרה היו מספר בליטות משולשיות, ובפינות ובמרכז דוקרנים ארוכים יותר. קרני הגבה שלו היו ארוכות וחסונות. קרן האף הייתה קצרה. מעצמות הלחיים (epijugals) שלו בלטו דוקרנים מחודדים ועבים, שמזכירים את אלה של פנטצרטופס.

== קישורים חיצוניים ==

קטגוריה:כסמוזאורים
רב-חומט ננסי

רב חומט ננסי (שם מדעי: Tiliqua adelaidensis) הוא מין של זוחל מהסוג רב חומט שבמשפחת החומטיים החי בדרום אוסטרליה. מין זה נחשב לנכחד, אך התגלה מחדש ב-1992 וכיום הוא מצוי בסכנת הכחדה. משמעות שמו המדעי: "חי ליד אדלייד" (עיר באוסטרליה).

זוחל זה מגיע לאורך 20 ס"מ והוא הקטן בבני סוגו. הוא בעל קשקשים זהובים עם גוון ירקרק-חום והוא בעל רגליים קטנות וזנב גדול. מין זה מתחפר במחילות של משפכנים אוסטרלים באדמה, שם הוא נח וגם אורב לטרף קטן כמו חיפושיות, מקקים, צרצרים ועכבישים והם מגוונים בכמה זרעים ופרחים. המחילות בנויות בצורה אנכית והחומט מתרבה במאורתו ובה הם משריצים צאצאים. מחילות מלאכותיות נמצאו מושכות יותר את החומט ופרטים רבים החלו להשתמש במחילות כאלה. כמו כן נקבות שהשתמשו בהם גידלו צאצאים במצב יותר טוב.

חומט זה נמצא לראשונה ב-1863, אך נחשב למין נכחד במשך זמן רב. לבסוף נמצא פרט אחד ב-1992 בתוך בטנו של פגר פתן חום (Pseudonaja) שנמצא ליד כביש בעיר בורה באוסטרליה הדרומית. החומט חי בערבות עשב פתוחות, אשר נכרתו לטובת גידול דגניים ופיתוח חקלאי. מעריכים שכיום ישנם בין 5,000 ל-7,000 פרטים כאלה.

==קישורים חיצוניים==

==הערות שוליים==

קטגוריה:בעלי חיים שתוארו ב-1863
קטגוריה:טקסונים שתוארו בידי וילהלם פטרס
קטגוריה:חומטיים
קטגוריה:אוסטרליה: זוחלים
קטגוריה:בעלי חיים בערבות אוסטרליה
קרסנולוקי

קרסנולוקי (בבלארוסית: Красналукі, קרסנלוקי; ברוסית: Краснолуки; ביידיש: קראַסנאָלוקי) הוא כפר בראיון צ'אשניקי שבמחוז ויטבסק שבבלארוס. הוא נמצא לא הרחק ממינסק. נכון לשנת 2010 כמות האוכלוסייה עומדת על 532 איש.

== היסטוריה ==
האזכור הראשון של היישוב הוא משנת 1633, אז היישוב השתייך לדוכסות הגדולה של ליטא. עקב חלוקת פולין בשנת 1793 היישוב עבר לשלטון האימפריה הרוסית. בשנת 1859 היו בעיר 36 משקי בית. על פי הסכם ריגה היישוב נותר תחת שליטה רוסית-סובייטית. מאז מרץ 1924 היישוב ירד ממעמדו כיישוב לכפר.

== קהילה יהודית ==
בשנת 1897 חיו בקרסנולוקי 519 יהודים (65% מכלל התושבים). רוב בני הקהילה היהודית השתייכו לחסידות חב"ד. בקרסנולוקי היו שני בתי עלמין יהודיים, מבית העלמין הישן נותרו מצבות בודדות, בית העלמין החדש נחרש בשנים שלאחר מלחמת העולם השנייה.

עד סוף שנות השלושים היה בקרסנולוקי בית כנסת מעץ, ובאותה עת תוכנן בקרב הקהילה היהודית לבנות בית כנסת חדש מאבן. מבין שני בתי הספר שהיו בעיר נסגר בית הספר היהודי בשנים 1937–1938, והתלמידים היהודים למדו בבית הספר הרוסי. ערב מלחמת העולם השנייה ישבו בקרסנולוקי כ-300 יהודים.

במהלך המלחמה הכפר היה תחת כיבוש הנאצים מיולי 1941 עד יולי 1944. לא ברור לחלוטין מה היו פעולות הנאצים כלפי הקהילה היהודית המקומית, אבל ככל הנראה הוקם בעיירה מעין גטו פתוח, בדומה לצ'אשניקי הקרובה. ב-6 במרץ 1942 הגטו חוסל ונרצחו כ-300 איש בבור הריגה. שרידיהם נקברו בשנות ה-70 של המאה ה-20 בסיועם של קרובי משפחה עם גידור השטח והקמת מצבה לזכרם.

=== רבני העיירה ===
* הרב חיים יהודה אראנין
* הרב דובער בלנק
* הרב אברהם פינחסיק

== קישורים חיצוניים ==

* [https://globus.tut.by/krasnoluki/index.htm Краснолуки]
* [https://radzima.org/be/miesca/krasnaluki.html Краснолуки]
* 
* 

== הערות שוליים ==

קטגוריה:מחוז ויטבסק: עיירות יהודיות
חומט חמש-פס

חומט חמש-פס (שם מדעי: Plestiodon fasciatus) הוא מין לטאה ממשפחת החומטיים החי בטבע באמריקה הצפונית: בארצות הברית וכן בקנדה (בה ישנם רק שבעה מיני לטאות).
== מאפיינים ==
אורך החומט 12.5–21.5 ס"מ. צבע גופם של הצעירים הוא חום עד שחור שעליו בולטים חמישה פסים אופקיים, מהם קיבל החומט את שמו, והזנב כחול כהה ובולט יותר משאר הגוף. מטרת הזנב היא למשוך טורפים ולהסיח את דעתו מהראש הפגיע, שילוב יעיל בהתחשב בכך שלחומט זה כמו לטאות רבות ישנה יכולת לנתק את הזנב מהגוף בעת מגע. ואולם לאחר שהצעירים מתבגרים ונעשים זריזים יותר, הם מאבדים את צבע הזנב הכחול ואת הפסים וצבעם נהיה חום-זית עם פסים כהים שמתבהרים לאורך השנים, אך ראשם נצבע באדום.

תפוצת החומטים בצפון מאונטריו במזרח למינסוטה במערב ובדרום מפלורידה במזרח לטקסס במערב. החומטים חיים על הקרקע בין העצים ביערות, חורשים ואזורים לחים ואף בין קירות בתים. הם נמצאים גם בכמה אתרי סלעים שבורים. בכל המקומות הם צריכים שפע אור שמש, בו הם מתחממים.

הנקבה מטילה 15–18 ביצים בתוך מחבוא בין סלעים, במאורה או בחלל עצים המצוי על הקרקע, במאי עד יולי. הביצים בוקעות תוך שישה שבועות והנקבה צריכה לדגור עליהם כדי להגן עליהם מהקור. לאחר יום-יומיים מהבקיעה הנקבה עוזבת אותם והם יוצאים. חומט חמש-פס יכול לחיות עד 6 שנים ומגיע לבגרות מינית בשנתו השנייה.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:חומטיים
קטגוריה:ארצות הברית: זוחלים
קטגוריה:קנדה: זוחלים
קטגוריה:בעלי חיים שתוארו ב-1758
שממית יום אבקת זהב

שממית יום אבקת זהב (שם מדעי: Phelsuma laticauda) היא מין של לטאה ממשפחת השממיתיים החיה בצפון מדגסקר ובאיי קומורו שבאוקיינוס ההודי. היא גם הופצה באיי הוואי ובכמה מאיי האוקיינוס השקט בידי האדם. השממית היא חיית מחמד נפוצה.
== מאפיינים ==
שממית זו מגיעה לאורך 15–22 ס"מ והיא בעלת עור ירוק או צהבהב ולעיתים מעט כחול עם קשקשים דקים, כפות רגליים מגודלות העוזרות לה להלך על הקיר ואף הפוך וראש גדול עם עיניים גדולות בעלות עפעפיים בצבע תכלת וחוטם חרוטי. הבטן לבנה והזנב עבה ונגרר מאחורי הלטאה.

השממית חיה על העצים ביערות הגשם של מדגסקר. היא ניזונה בעיקר מחרקים כמו עשים וזבובים אך גם על עכבישים, חלזונות, לטאות אחרות וגם פירות ואבקה וצוף פרחים. לעיתים כמה לטאות ייזונו יחדיו מאותו הצמח. הזכרים התוקפניים יגוננו על הטריטוריה שלהם מכל מסיג גבול, לרבות נקבות.

תת-מינים:
* Phelsuma laticauda angularis
* Phelsuma laticauda laticauda

==קישורים חיצוניים==

== הערות שוליים ==

קטגוריה:בעלי חיים שתוארו ב-1880
קטגוריה:טקסונים שתוארו בידי אוסקר בטגר
קטגוריה:שממיתיים
קטגוריה:סיישל: זוחלים
געגועים (שיר של שרית חדד)

"געגועים" הוא סינגל שהוקלט על ידי הזמרת הישראלית שרית חדד, מתוך אלבומה ה-21, ימים של שמחה – חלק א'. השיר יצא לאור ב-16 ביוני 2013, כסינגל הרביעי מתוך האלבום, על ידי חברת התקליטים אבי גואטה הפקות בע"מ.

השיר הגיע למקום הראשון במדיה פורסט, הראשון במצעד של רדיו אמצע הדרך, ולמקום השמיני ברשת ג'.

== רקע וכתיבה ==
השיר נכתב והולחן על ידי הנרי, והופק על ידי יעקב למאי והנרי גם כן. השיר הוא בלדת פופ-ים-תיכונית. משמעותו של השיר היא כשמו - געגועים לבני אדם שהיו קרובים אל שרית חדד בצורה כזו או אחרת ונפטרו. את השיר ביצעה חדד בשידור חי ברדיוס 100FM בתוכניתו של מושיקו שטרן.

בשנת 2024 הקליטה את "געגועים" מחדש וצירפה אותו למיני-אלבום הראשון שלה, אלבום געגועים.<ref></ref>

== וידאו קליפ ==
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה להצלחה רבה והפך לנצפה ביותר מתוך האלבום שרית חדד.

נכון ל-27 באוגוסט 2018, מונה הצפיות שלו עומד על למעלה מ-1.6 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:שירים שהופקו על ידי יעקב למאי
קטגוריה:שירים על געגוע
קטגוריה:סינגלים שהגיעו למקום הראשון במצעד העברי של מדיה פורסט
גקו ענק

פארק הלאומי קאנג קרצ'ן]]
גקו ענק (שם מדעי: Gekko gecko) הוא מין של לטאה ממשפחת השממיתיים המצוי בהודו ובדרום-מזרח אסיה. זהו המין השני הגדול ביותר בסוג גקו והוא אחד מהשממיות הגדולות ביותר בעולם. מקור השם "גקו" הוא מהקולות אותו הוא מפיק מפיו, דבר נדיר אצל זוחלים. הגקו גודל כחיית מחמד בבתים רבים.

אורכו של הגקו מגיע עד 18–36 ס"מ ומשקלו עד 300 גרם כששני הזוויגים דומים. הוא בעל עור דק בצבע אפור המכוסה בגבשושיות ורודות לאורך גופו. הוא מיטיב לטפס בעזרת כפות רגליו הגדולות. הראש גדול דמוי-חרוט ובעל עפעפיים גדולות בצבע צהוב המותאמות לראיית לילה ולסתות היכולות לנשוך חזק. הזנב קצר אך עבה.

הגקו חי בטבע במזרח הודו, בהוטן, נפאל, בנגלדש ולאורך דרום-מזרח אסיה עד מלזיה, הפיליפינים ואינדונזיה עד גינאה החדשה. הוא חי בין העצים באזורים הטרופיים אך מסוגל לשרוד גם על קירות בערים גדולות. הוא פעיל בעיקר בלילה. מזונו מורכב מחסרי חוליות שונים ומחולייתנים קטנים. הגקו יטפס על פנסים כדי לתפוס עשים המתעופפים לתוכם.

==תת-מינים==
*G. g. gecko - מצוי ברחבי אסיה מדרום הודו עד למזרח אינדונזיה
*G. g. azhari - מצוי רק בבנגלדש

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:שממיתיים
קטגוריה:הפיליפינים: זוחלים
קטגוריה:נפאל: זוחלים
קטגוריה:הודו: זוחלים
קטגוריה:בנגלדש: זוחלים
קטגוריה:זוחלים ביערות הגשם של דרום-מזרח אסיה
קטגוריה:בעלי חיים שתוארו ב-1758
בדד (שיר של שרית חדד)

"בדד" הוא סינגל שהוקלט על ידי הזמרת הישראלית שרית חדד, מתוך אלבומה ה-21, ימים של שמחה – חלק א'. השיר יצא לאור ב-14 באוגוסט 2013, כסינגל החמישי והאחרון מתוך האלבום, על ידי חברת התקליטים אבי גואטה הפקות בע"מ.

השיר הגיע למקום השישי במדיה פורסט.

== רקע וכתיבה ==
השיר נכתב על ידי דיקלה, שכתבה גם את הסינגל הראשון מתוך האלבום "תחזרי", הולחן על ידי דיקלה ועידו אוחיון והופק על ידי תמיר צור. השיר הוא שיר בסגנון הפופ, המשלב בתוכו גם את הסגנון הים-תיכוני.

בנוסף לכך, הביקורות שהופנו כלפיו אמרו בתוכן כי בניגוד ל-"בדד" של זוהר ארגוב שעוסק בבדידות ועצב, השיר הזה קצבי ומכיל בתוכו שמחה.

== וידאו קליפ ==
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של האלבום ימים של שמחה – חלק א', ולא את עטיפתו של הסינגל. האודיו זכה להצלחה מתונה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שהולחנו על ידי דיקלה
קטגוריה:שירים שהולחנו על ידי עידו אוחיון
קטגוריה:שירים שהופקו על ידי תמיר צור
קטגוריה:שירים על בדידות
אסיה ארג'נטו

אסיה ארג'נטו (באיטלקית: Asia Argento; נולדה כאריה מריה ויטוריה רוסה ארג'נטו; 20 בספטמבר 1975) היא שחקנית, במאית, זמרת ודוגמנית איטלקייה.

==ביוגרפיה==
אסיה ארג'נטו נולדה ב-20 בספטמבר 1975 ברומא, איטליה, בתם של במאי הקולנוע דאריו ארג'נטו והשחקנית דריה ניקולודי <small>(2020-1950).</small>

== קריירה ==

=== משחק ===
ארג'נטו שיחקה בסרטים XXX (2002), "ארץ המתים" (2005) של הבמאי ג'ורג' רומרו ו-"מארי אנטואנט" (2006).

בשנת 2007 כיכבה בסרט הדרמה הצרפתי "מאהבת זקנה". בשנת 2008 שיחקה בסרט צרפתי אחר, "On War" בבימויו של ברטראן בונלו.

בשנת 2022 גילמה את ריטה בסרט שביים אביה, "משקפיים כהים". 

=== בימוי ===
בשנת 2000 ביימה וכתבה את סרטה הראשון "Scarlet Diva", בו גם כיכבה בתפקיד ראשי.

בשנת 2004 ביימה וכתבה את סרט הדרמה הארוטי "דפיקות לב" (The Heart Is Deceitful Above All Things), גם שיחקה בו בתפקיד ראשי לצד שחקנים הוליוודים אחרים כמו ג'ימי בנט, ג'רמי רנר ובן פוסטר.

בשנת 2014 ביימה וכתבה את סרטה השלישי "בלתי מובנת" (Misunderstood), בכיכובה של שארלוט גינסבורג.

== חיים אישיים ==

=== טענות של ארג'נטו לפגיעות מיניות בה ===
ב-2017, לאחר שנחשפה פרשת התקיפות המיניות של הארווי ויינסטין, היא הפכה למזוהה עם תנועת Me Too. ארג'נטו טענה באוקטובר 2017 במאמר של רונאן פארו שהתפרסם בניו יורקר כי חוותה אלימות מינית בידי הארווי ויינשטיין בשנות ה-90. היא אישרה שסצנה ב-Scarlet Diva שבה דמותה פוגשת בכיר מפוקפק בתעשיית הקולנוע מתייחסות לווינשטיין. מאוחר יותר, ארג'נטו הצהיר כי "המאמר עשה לי ולאמת שלי שירות עצום בכך שפישט את כל זה", והאשים את פארו ב"מצג שווא" של מה שקרה לה.

ארג'נטו נשאה נאום ב-20 במאי 2018, בעקבות פסטיבל קאן 2018, וכינתה את הפסטיבל "שטח הציד" של ויינשטיין, בטענה כי נאנסה על ידי ויינשטיין בקאן כשהייתה בת 21, והוסיפה, "ואפילו הלילה, יושבים ביניכם, ישנם מי שעדיין צריכים לתת דין וחשבון על התנהגותם נגד נשים."

ב-24 בינואר 2021, ארגנטו טענה שהבמאי רוב כהן סימם אותה בחומצת GHB ואנס אותה במהלך הצילומי הסרט xXx. נציג של כהן הכחיש את טענת התקיפה של ארג'נטו כ"שקרית לחלוטין".

=== טענות על תקיפה מינית של קטין על ידי ארג'נטו ===
באוגוסט 2018 פרסם "הניו יורק טיימס" את טענותיו של השחקן ג'ימי בנט על הטרדה מינית שחווה מצידה ב-2013, כאשר היה בן 17, והיא בת 37. ארג'נטו הכחישה את הטענות. לדברי בנט, במפגש שלהם בשנת 2013, ארג'נטו נתנה לו אלכוהול, ביצעה בו מין אוראלי, וקיימה עימו יחסי מין. מאוחר יותר היא שילמה לו 380,000 דולר כפיצוי. ארג'נטו הכחישה את הטענה של תקיפה מינית. היא אמרה שמעולם לא קיימה מפגש מיני עם בנט, וכשהוא ביקש ממנה כסף, בן זוגה לשעבר, אנתוני בורדיין, שילם לו כדי למנוע פרסום שלילי. בעקבות ההכחשות של ארג'נטו התפרסם תצלום בו שדיה חשופים בזמן שהיא במיטה עם בנט, וכן הודאתה לכאורה על סקס איתו במסרונים לחברתה.

בעקבות הטענות, ארג'נטו פוטרה מתפקידה כשופטת ב-X-Factor איטליה.

==קישורים חיצוניים==

* 
* 

== הערות שוליים==

קטגוריה:שחקניות קולנוע וטלוויזיה איטלקיות
קטגוריה:שחקניות ילדות איטלקיות
קטגוריה:במאיות קולנוע איטלקיות
קטגוריה:תסריטאיות קולנוע
קטגוריה:תסריטאי קולנוע איטלקים
קטגוריה:דוגמניות איטלקיות
קטגוריה:זמרות איטלקיות
קטגוריה:סופרות איטלקיות
קטגוריה:תקליטנים איטלקים
קטגוריה:מדבבות איטלקיות
קטגוריה:שופטי אקס פקטור
קטגוריה:איטלקיות שנולדו ב-1975
קטגוריה:איטלקים שנולדו ב-1975
נחש המלכה

נחש המלכה (שם מדעי: Regina septemvittata) הוא מין של נחש לא-ארסי ממשפחת הזעמניים ומתת-משפחת נחשי המים החי בנהרות ואגמים באמריקה הצפונית. קל מאוד להתבלבל בינו לבין נחש בירית (Thamnophis), קרוב משפחתו.

נחש זה מצוי מנהר המיסיסיפי במזרח, למרכז ניו יורק, ויסקונסין ואף לקצה של אונטריו שבקנדה בצפון ועד לאלבמה וצפון פלורידה בדרום.

נחש זה מגיע לאורך מרבי של 24 סנטימטר כשהנקבות מעט יותר גדולות מהזכרים. הנחש שחור ובעל קרוב לשבעה פסים צהובים בהירים לאורכו והצידיים בעלי כמה פסים שחורים. הבטן בהירה בצבע קרם. הראש קטן עם עיניים גדולות. נקבות נחש המלכה ממליטות בין 5 ל-20 צאצאים חיים בעונת הרבייה שחלה באביב או בתחילת הסתיו.

נחש זה חי רק באזורים בהם אגמים או נהרות רדודים בטמפרטורה של עד 10 מעלות ובעלי קרקעית סלעית. הנחש ניזון כמעט באופן בלעדי מסרטני נהרות החיים במים אלה, אותם הוא מגלה בעזרת חוש הריח שלו. קרוב ל-90% מתזונת הנחש מתבססת על סרטני נהר, אותם הוא בולע כאשר שריונם מושל. הנחש יגוון גם בצפרדעים, ראשנים, דגים קטנים, חלזונות וזימרגלאים. את מרבית מזונו הוא מוצא מתחת למים.

==קישורים חיצוניים==

==הערות שוליים==

קטגוריה:בעלי חיים שתוארו ב-1825
קטגוריה:טקסונים שתוארו בידי תומאס סיי
קטגוריה:נחשי מים
קטגוריה:ארצות הברית: זוחלים
קטגוריה:קנדה: זוחלים
גרופנפיהרר

גרופנפיהרר [[היינץ ריינפרט אפריל 1942]]
גרופנפיהרר הייתה דרגה של המפלגה הנאצית (NSDAP), המתורגמת כ"מנהיג הקבוצה", שנוצרה לראשונה בשנת 1925 לבעלי התפקידים הבכירים באס אה. לאחר מכן נכנסה הדרגה לשימוש גם במשטרה, מכבי האש ובכמה יחידות צבאיות.

==היסטוריה==
בשנת 1930, נוצרה דרגת גרופנפיהרר, אשר יועדה למפקדי קבוצות באס אס, וכן לקצינים בכירים בארגון. בשנת 1932 עבר האס אס ארגון מחדש, ולמפקדים הבכירים נוצרה דרגה חדשה - אובר-גרופנפיהרר.

בתחילה, דרגת גרופנפיהרר נחשבה שוות ערך לגנרל, אולם אחרי 1934 היא הפכה לשווה לדרגת גנרל-לויטננט. במהלך מלחמת העולם השנייה, חיילי הואפן אס אס שהחזיקו בדרגת גרופנפיהרר נחשבו שווים לבעלי דרגת גנרל-לויטננט בוורמאכט, ואם אף החזיקו בדרגות כתף כמותם, וכונו גרופנפיהרר וגנרל-לויטננט של הוואפן אס אס.

== סימני הדרגה ==
טלאי הצווארון של גרופנפיהרר כלל שלושה עלי אלונים, ובין השנים 1930–1942 היה זהה לדרגות האס אה, אולם לאחר מכן התווסף כוכב לתג, עם יצירת דרגת אוברסט-גרופנפיהרר באפריל 1942.

<gallery caption=>
HH-SS-Gruppenfuhrer-Collar.png|סמל הדרגה - תג צווארון
SS-Gruppenführer.svg|סמל הדרגה - תג כתף
GenLt Gruf OF7 cam slv02 1945.png|סמל הדרגה - תג שרוול
Grufpre1942.png|תג הצווארון עד לשנת 1942
</gallery>

{| border="1" cellpadding="4" cellspacing="0" class="toccolours" style="border-collapse: collapse; margin: 0.5em auto 10px; clear: both;"
| align="center" width="30%" |דרגה זוטרה<br />בריגדפיהרר
| align="center" width="40%" |דרגות האס אס ודרגות האס אה<br />גרופנפיהרר
| align="center" width="30%" |דרגה בכירה<br />אובר-גרופנפיהרר
|}

==קישורים חיצוניים==

== הערות שוליים ==

קטגוריה:דרגות האס אס
קטגוריה:דרגות גנרל
זעמן אלמוגי אדום

זעמן אלמוגי אדום (שם מדעי: Lampropeltis elapsoides) הוא מין של נחש מהסוג זעמן אלמוגי שבמשפחת הזעמניים החי באמריקה הצפונית.

נחש זה מגיע לרוב לאורך של 40–50 ס"מ, כאשר הארוך ביותר הגיע לאורך 68.4 ס"מ. צבע הנחש אדום עם רצועות צהובות מוקפות רצועות שחורות משני צידיהם והראש אדום. צבעי הנחש מזכירים את צבעי המין הארסי הקטלני פתן אלמוגי מזרחי. חיקוי זה נותן לו הגנה מטורפים החוששים מנחשים ארסיים, דבר המכונה חקיינות בטסיאנית. ואולם יש הבדל בצבעי הרצועות של שני המינים: לזעמן יש רצועה אדומה בין שתי רצועות שחורות ולפתן יש רצועה אדומה בין שתי רצועות צהובות.

הנחש חי בדרום-מזרח ארצות הברית ביערות אורנים, שדות, פרריות, יערות נשירים וכן ליד פרברים. לעיתים יימצאו זעמנים בבריכות טבעיות שונות. הנחש הוא פעיל לילה המחפש בעזרת לשונו המפוצלת נחשים אחרות ולטאות ובעיקר מיני חומטיים קטנים וצעירים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון אדוארדס הולברוק
קטגוריה:זעמניים
קטגוריה:ארצות הברית: זוחלים
המכולת של דוד חיים

המכולת של דוד חיים היא סדרת טלוויזיה ישראלית המשודרת בערוץ הכוכבים החל מ-2011 ובה מככב כוכב הילדים חיים אוסדון, המכונה בשם הבמה דוד חיים.

==עלילה==
הסדרה יוצאת לאור לאחר שני הסרטים של הדוד חיים ("דוד חיים" ו"דוד חיים 2"). הדוד חיים ובובו מנסים לעבוד כרגיל במכולת, פנצ'ר ופופיק יוצרים במהלך הסדרה צרות רבות, אך הדוד חיים ובובו ביחד עם חבריהם, ויקה (השכנה שבכל פעם שצריך אותה היא כבר כאן) והמחשב שהיא הרכיבה, פיוטר, תמיד מערימים עליהם לבסוף. במהלך כל פרק צצה בעיה, אך היא נפתרת על ידי הדוד חיים באמצעות שיר.

==הדמויות==
* הדוד חיים (חיים אוסדון): דוד מצחיק ומפוזר בעל פפיון אשר עובד במכולת משלו.
* בובו (ליאור דטאוקר): חייזר בעל חדק של פיל אשר מדבר בשפה מאוד מיוחדת "הבובאית", פוחד מרעמים וברקים, חברו הטוב של דוד חיים.
* ויקה השכנה (ויקה פינקלשטיין): שיפוצניקת השכנה של דוד חיים ובובו, כל פעם שצריכים אותה היא מיד מופיעה כדי לעזור.
* פיוטר (דיבוב:שראל פיטרמן): המחשב המעורר של דוד חיים, ויקה יצרה אותו מכיוון ששעונו המעורר של דוד חיים נהרס.
* פנצ'ר ופופיק (ליאור פאוקר ודרור טייכנר): שני שובבים אשר מפריעים לדוד חיים וחבריו, על ידי, למשל, גנבת חפצים שהם זקוקים להם.

==דמויות אורחות==
* שפי שף (אסף אשתר): שף אשר מכין לדוד חיים וחבריו מטעמים מרובים.
* יובל המבולבל (יובל שם-טוב): ילד מבולבל וחברו הטוב של הדוד חיים, הופיע כאשר פיוטר התקשר אליו כדי לשמור על המכולת של דוד חיים אבל בעצם הוא רק בלגן אותה.

== פרקים ==
# שלום דוד חיים
# ארוחת בוקר
# זהירות בדרכים
# החבילה
# החנות של בובו
# לב זהב
# לדבר עברית
# הליצן העצוב
# הסערה
# עוגת יום הולדת
# הפקח והפיל
# צבעים

== קישורים חיצוניים ==

קטגוריה:סדרות טלוויזיה ישראליות שעלו לשידור בשנות ה-2010
קטגוריה:Yes הטלוויזיה בלוויין: תוכניות וסדרות
קטגוריה:דוד חיים